જ્યારથી યુનાઇટેડ નેશન્સ દ્વારા યોગા ડે ઊજવવાનું શરૃ કરાયું છે ત્યારથી મેડિટેશનનો ક્રેઝ આખી દુનિયામાં વધી રહ્યો છે. વડા પ્રધાન નરેન્દ્ર મોદી મેડિટેશન અને યોગને દેશના સોફ્ટ પાવરની જેમ પ્રસરાવવાના પ્રયત્નો કરી રહ્યા છે, તો બીજી બાજુ દેશમાં પણ તે અંગે હવે નવાનવા પ્રયોગ થઇ રહ્યા છે. સુરતમાં સુરત મહાનગરપાલિકાએ વરાછા ઝોન ખાતે તૈયાર થઇ રહેલા તેના સ્પોટ્ર્સ કોમ્પ્લેક્સમાં એક એવો મેડિટેશન સ્ફીયર તૈયાર કર્યો છે જે કેન્ટીલીવર પર ટકેલો છે. આ સ્ફીયર એટલે ગોળાને સ્ટેનલેસ સ્ટીલથી બનાવવામાં આવ્યો છે જેમાં ૩૧ ટન સ્ટીલનો ઉપયોગ કરાયો છે.